
	  Parlamentul României   

 Camera Deputaţilor


COMISIA PENTRU ADMINISTRATIE PUBLICA,

                       16 aprilie 2003

amenajarea teritoriului Si echilibru 



Nr.26/1227 
ecologic 





Către






BIROUL PERMANENT AL





CAMEREI DEPUTATILOR



Vă înaintăm, alăturat, Raportul asupra proiectului de Lege pentru aprobarea Ordonanţei Guvernului nr.39/2003 privind procedurile de administrare a creanţelor bugetelor locale, trimis Comisiei noastre pentru dezbatere şi avizare în fond, cu adresa nr.233 din 24 martie 2003. 

PRESEDINTE,

IOAN OLTEAN

RAPORT

asupra proiectului de Lege pentru aprobarea Ordonanţei Guvernului nr.39/2003 privind procedurile de administrare a creanţelor bugetelor locale



1. Cu adresa nr.233 din 24 martie 2003, Comisia pentru administraţie publică, amenajarea teritoriului şi echilibru ecologic a fost sesizată în vederea dezbaterii şi avizării în fond, cu proiectul de Lege pentru aprobarea Ordonanţei Guvernului nr.39/2003 privind procedurile de administrare a creanţelor bugetelor locale.



La întocmirea Raportului s-au avut în vedere: 

· avizul Comisiei pentru buget, finanţe şi bănci nr.201 din 03.04.2003;

· avizul Comisiei juridice, de disciplină şi imunităţi nr.233 din 01.04.2003;

· avizul Consiliului Economic şi Social nr.218 din 29.01.2003;

· avizul Consiliului Legislativ nr.115 din 24.01.2003.



Proiectul de lege a fost dezbătut şi avizat în fond, în procedură obişnuită, în şedinţa din 15 aprilie 2003. 



Proiectul de lege are ca obiect de reglementare stabilirea procedurilor de colectare a creanţelor bugetelor locale, întărind autoritatea organelor de executare ale autorităţilor publice locale în scopul eficientizării activităţii de colectare şi a creşterii gradului de realizare a creanţelor bugetare pe cale administrativă. 



2. Prin obiectul de reglementare şi conţinutul său, proiectul de lege, face parte din categoria legilor organice, conform prevederilor art.72 alin.(3) lit.f) din Constituţie. . 



3. La lucrările Comisiei au fost prezenţi 23 deputaţi, din totalul de 26 membrii ai Comisiei. 



Raportul Comisiei a fost adoptat cu 23 de voturi. 



4. Proiectul de lege a fost adoptat de Senat în şedinţa din 13 martie 2003.



In urma dezbaterii, Comisia propune admiterea cu modificări a proiectului de lege. 

AMENDAMENTE ADMISE



In urma dezbaterii, Comisia propune adoptarea proiectului de lege cu următoarele amendamente:

	Nr.

crt
	Text iniţial


	Text propus de comisie

(autorul amendamentului)
	Motivarea

propunerii amendamentului

	1. 
	
_______________________



Art. 23. – (1) Plata obligaţiei la bugetul local se face prin decontare  bancară, mandat poştal, în numerar sau prin anulare de timbre fiscale mobile, la termenele stabilite potrivit dispoziţiilor legale. 

(text ordonanţă)


	
1. Alineatul (1) al articolului 23 va avea următorul cuprins: 


„Art. 23. – (1) Plata obligaţiei la bugetul local se face prin decontare  bancară, mandat poştal, mijloace electronice de plată, în numerar sau prin anulare de timbre fiscale mobile, la termenele stabilite potrivit dispoziţiilor legale.” 

Autor: Radu Liviu Bara – Grupul Parlamentar PSD.
	Pentru corelare cu prevederile Ordonanţei Guvernului nr.24/2002 privind încasarea prin mijloace electronice a impozitelor şi taxelor locale. 

	2.
	
________________________


Art.41 alin.(3) lit.c)


c) prin prezentarea celui somat şi primirea somaţiei de către acesta sub semnătură, ca urmare a înştiinţării prin alte mijloace, cum sunt fax, telefon, e-mail, dacă se asigură transmiterea textului actului şi confirmarea primirii acestuia. 

(text ordonanţă) 


	
2. La articolul 41, litera c) a alineatului (3) va avea următorul cuprins:


„c) prin prezentarea celui somat şi primirea somaţiei de către acesta sub semnătură, ca urmare a înştiinţării prin alte mijloace, cum sunt fax, telefon, poşta electronică, dacă se asigură transmiterea textului actului şi confirmarea primirii acestuia.”

Autor: Radu Liviu Bara – Grupul parlamentar PSD.
	Utilizarea terminologiei corecte.

	3. 
	
40. Alineatul (23) al articolului 183 va avea următorul cuprins: 


(23) Procesul-verbal de constatare a contravenţiilor se încheie pentru acele fapte a căror constatare şi sancţionare sunt de competenţa compartimentului de specialitate, în conformitate cu prevederile Ordonanţei Guvernului nr.2/2001 privind regimul juridic al contravenţiilor, aprobată cu modificări şi completări prin Legea nr.180/2002, cu modificările şi completările ulterioare.

(text Senat)


	
3. La articolul I punctul 40, alineatul (23) al articolului 183 va avea următorul cuprins:


„(23) Procesul-verbal de constatare a contravenţiilor se încheie pentru acele fapte a căror constatare şi sancţionare sunt de competenţa compartimentului de specialitate, în conformitate cu prevederile Ordonanţei Guvernului nr.2/2001 privind regimul juridic al contravenţiilor, aprobată cu modificări şi completări prin Legea nr.180/2002, cu modificările ulterioare.”

Autor: Radu Liviu Bara – Grupul parlamentar PSD
	După apariţia Legii nr.180/2002, Ordonanţa Guvernului nr.2/2001 a fost modificată prin Ordonanţa de urgenţă a Guvernului nr.16/2002 pentru reglementarea unor măsuri fiscale. 

	4. 
	
41. Alineatul (2) al articolului 191 va avea următorul cuprins:


(2) Fac excepţie de la prevederile alin.(1) contravenţiile constatate şi amenzile aplicate prin acte ale compartimentelor de specialitate ale autorităţilor administraţiei publice locale, care se soluţionează în conformitate cu prevederile Ordonanţei Guvernului nr.2/2001, aprobată cu modificări şi completări prin Legea nr.180/2002, cu modificările şi completările ulterioare.

(text Senat)
	
4. La articolul I punctul 41, alineatul (2) al articolului 191 va avea următorul cuprins: 


„(2) Fac excepţie de la prevederile alin.(1) contravenţiile constatate şi amenzile aplicate prin acte ale compartimentelor de specialitate ale autorităţilor administraţiei publice locale, care se soluţionează în conformitate cu prevederile Ordonanţei Guvernului nr.2/2001, aprobată cu modificări şi completări prin Legea nr.180/2002, cu modificările ulterioare.”


	După apariţia Legii nr.180/2002, Ordonanţa Guvernului nr.2/2001 a fost modificată prin Ordonanţa de urgenţă a Guvernului nr.16/2002 pentru reglementarea unor măsuri fiscale. 

	5. 
	
46. Alineatul (2) al articolului 203 va avea următorul cuprins: 


(2) Dispoziţiile prezentei ordonanţe se completează cu prevederile Ordonanţei Guvernului nr.2/2001, aprobată cu modificări şi completări prin Legea nr.180/2002, cu modificările şi completările ulterioare. 

(text Senat)


	
5. La articolul I punctul 46, alineatul (2) al articolului 203 va avea următorul cuprins: 


(2) Dispoziţiile prezentei ordonanţe se completează cu prevederile Ordonanţei Guvernului nr.2/2001, aprobată cu modificări şi completări prin Legea nr.180/2002, cu modificările ulterioare.
	După apariţia Legii nr.180/2002, Ordonanţa Guvernului nr.2/2001 a fost modificată prin Ordonanţa de urgenţă a Guvernului nr.16/2002 pentru reglementarea unor măsuri fiscale. 


PREŞEDINTE,
















SECRETAR, 




IOAN OLTEAN













KOVACS CSABA TIBERIU


Expert parlamentar:

Stelian Androne

